**NACIONALINIO SUSITARIMO DĖL MIŠKŲ**

**SEKTORINIŲ GRUPIŲ**

**DARBO KNYGA**

**NACIONALINĖS MIŠKŲ VIZIJOS ETAPUI**

**Jūsų sektorinės grupės pavadinimas**

|  |
| --- |
| **Valstybės miškų politikos sektorinė grupė** |

**Jūsų sektorinės grupės nariai\***

|  |  |  |  |
| --- | --- | --- | --- |
| **Eil. Nr.\*\*** | **Vardas** | **Pavardė** | **Ką atstovauja?** |
| **1.** | **Danas** | **Augutis** | **Aplinkos ministerija, viceministras** |
| **2.** | **Ieva** | **Budraitė** | **Lietuvos žaliųjų partijos pirmininkė** |
| **3.** | **Vilis** | **Brukas** | **Švedijos žemės ūkio mokslų universitetas, profesorius, miškų politikos mokslų daktaras** |
| **4.** | **Nerijus** | **Kupstaitis** | **Aplinkos ministerijos Miškų politikos grupės vadovas** |
| **5.** | **Marius** | **Lazdinis** | **Europos Komisijos DG AGRI skyriaus vadovo pavaduotojas, miškų politikos ekspertas** |
| **6.** | **Raimonda** | **Sagatauskė** | **Politologė, nevyriausybinių interesų grupių atstovė** |
| **7.** | **Kasparas** | **Adomaitis** | **Seimo Aplinkos apsaugos komiteto narys, Laisvės partijos frakcijos narys** |
| **8.** | **Donatas** | **Dudutis** | **Žemės ūkio ministerija, viceministras** |
| **9.** | **Ligita** | **Girskienė** | **Seimo Aplinkos apsaugos ir Europos reikalų komitetų narė, Lietuvos valstiečių ir žaliųjų sąjungos frakcijos narė** |
| **10.** | **Dalius** | **Krinickas** | **Ministrės Pirmininkės patarėjas** |
| **11.** | **Jurgita** | **Kazlauskienė** | **Seimo nario Justino Urbanavičiaus patarėja** |
| **12.** | **Justinas** | **Urbanavičius** | **Seimo Aplinkos apsaugos komiteto narys, Tėvynės sąjungos - Lietuvos krikščionių demokratų frakcijos narys** |

**\* - surašyti bent viename iš trijų NMS valstybės miškų politikos sektorinės grupės susitikimų dalyvavę asmenys**

**\*\* - sąrašo pradžioje nurodyti daugiau susitikimų dalyvavę asmenys, tiek pat dalyvavę išdėstyti abėcėlės tvarka**

**Darbo knygos paskirtis**

*Šios darbo knygos paskirtis:*

1. *padėti sektorinių grupių dalyviams pasirengti produktyviam darbui Nacionalinės miškų vizijos formavimo renginyje – bendrame forume;*
2. *padėti, kad skirtingos sektorinės grupės suformuluotų rezultatus, kurie galėtų būti tarpusavyje palyginti;*
3. *suteikti skirtingoms sektorinėms grupėms informaciją apie vienos kitų mintis ir pasirinkimus.*

**SVARBU!**

* *Šios knygos įrašai yra sektorinės grupės darbo rezultatas.*
* *Darbo knyga* ***iki 2021 m. rugsėjo 13 d. 12 val.*** *turi būti persiųsta NMS techninei grupei adresu: anzela.valaine@am.lt.*
* *Sektorinių grupių darbo knygų rezultatai apjungti į vieną dokumentą bus pateikti visoms sektorinėms grupėms taip užtikrinant pilną informacijos skaidrumą ir atvirumą.*
* *Sektorinė grupės pristatys darbo knygos rezultatus Nacionalinės miškų vizijos formavimo renginyje – bendrame forume, kuriame bendrakūroje su kitų sektorinių grupių atstovais formuos vieną skirtingus interesus integruojančią Nacionalinę miškų viziją.*

**Bendrakūra**

Nacionalinio miškų susitarimo procesas remiasi bendrakūra, t.y. diskusijos, tekstai ir sprendimai formuojami visiems dalyviams kartu dirbant toje pačioje erdvėje ir tuo pačiu metu. Toks metodas užtikrina visų dalyvių įtraukimą ir kiekvieno nuomonės išklausymą ir skaidrumą. Bendrakūroje rekomenduojama siekti susitarimų konsensuso būdu.

Bendrakūra yra efektyvesnė ir skaidresnė, kai diskusijų dalyviai pasidalina vaidmenimis, tokiu būdu pasiskirstydami ir atsakomybe bei lyderyste. Rekomenduojama kiekvienos diskusijos pradžioje pasiskirstyti šiuos vaidmenis:

1. **Laikrodininkas –** stebi laiką, jei pasisakymams nustatote laiko limitą, apie jį praneša, informuoja grupę apie laiko ribas.
2. **Moderatorius -** užtikrina, kad visi grupėje turėtų vienodai laiko pasisakyti, nebūtų dominuojančių, jei kas nors grupėje veikia destruktyviai ar nepagarbiai kito dalyvio atžvilgiu, turi teisę šią situaciją nutraukti;
3. **Rašytojas –** užrašogrupėje gimusias mintis ir susitarimus pagal pateiktas užduotis, persiunčia dokumentą grupės nariams ir techninei grupei.
4. **Pranešėjas -** pristato grupės mintis bendrame forume grupės vardu.

Vaidmenys neatleidžia nuo dalyvavimo grupės diskusijoje.

**BENDRA INFORMACIJA APIE SEKTORINIŲ GRUPIŲ DARBĄ NACIONALINĖS MIŠKŲ VIZIJOS ETAPE**

Nacionalinės miškų vizijos etapo tikslas – įvertinus skirtingus proceso dalyvių interesus, ateities poreikius ir lūkesčius, išgirsti vieni kitus ir atrasti bendrus sąlyčio taškus ir suformuluoti bendrą ilgalaikę nacionalinę miškų viziją.

**Etapo trukmė**

3-4 sektorinių grupių susitikimai ir bendras 1 dienos forumas. Trukmė: 6-8 savaitės. Preliminarus laikas - 2021 m. rugpjūtis – rugsėjo pradžia.

**Sektorinių grupių dalyvių skaičius**

Sektorinė grupė pati nuspredžia, kiek žmonių dalyvaus sektoriniuose renginiuose.

Sektorinės grupės minimalus dalyvių skaičius 5, jei grupė nesuformuojama, jai siūloma jungtis prie kitų grupių.

Tas pats asmuo gali būti tik vienos sektorinės grupės dalyvis.

**Pradiniai duomenys sektorinių grupių darbui**

1. NMS pamatinis tikslas
2. NMS proceso gairės

**Sektorinių grupių darbo rezultatai**

Šie sektorinių grupių darbo rezultatai, kurie skirti bendro **konteksto** formavimui, yra įrašomi **darbo knygoje** ir **išplatinami** visoms sektorinėms grupėms ir koordinacinei grupei:

*[Užpildyta darbo knyga]*

1. Sektorinių grupių raida, situacija ir ilgalaikiai poreikiai;
2. Sektorinių grupių pozicijos ir pasiūlymai dėl pamatinio NMS tikslo

Šie sektorinių grupių darbo rezultatai, kurie yra įrašomi **darbo knygoje** ir pristatomi **bendrame forume,** kuriame yra, ir apjungiami ir integruojami ir tik tuomet tampa dokumento dalimi:

*[Užpildyta darbo knyga ir prezentacija bendrame forume]*

1. Nacionalinė miškų vizija

**UŽDUOTYS SEKTORINIŲ GRUPIŲ DARBUI NACIONALINĖS MIŠKŲ VIZIJOS ETAPE**

Sektorinių grupių darbas šiame etape susideda iš trijų užduočių.

**Pirmoji užduotis** skirta suformuluoti jūsų sektorinės grupės poreikį, kuris turėtų būti atspindėtas nacionalinio miškų susitarimo dokumente.

**Antroji užduotis** skirta įvertinti pamatinį nacionalinio miškų susitarimo tikslą ir nustatyti, kokios temos yra aktualios jūsų sektorinei grupei

**Trečioji užduotis** skirta suformuluoti nacionalinę miškų viziją taip, kaip ją mato jūsų sektorinė grupė.

**UŽDUOTIS Nr. 1. POREIKIŲ NUSTATYMAS**

Ši užduotis susideda iš trijų pratimų. Kiekvienas poreikis turi savo priešistorę ir turi savo lūkesčius ateities perspektyvoje, todėl svarbu jį formuluojant įvertinti visą kontekstą.

1. **Pratimas. Atsakydami į pateiktus klausimus, užpildykite sektorinės grupės raidą įtakojusių esminių įvykių ar veiksnių lentelę.**

Kaip istoriškai formavosi ir keitėsi jūsų atstovaujamos sektorinės grupės padėtis per pastaruosius tris dešimtmečius (nuo 1990 m.) iki šių dienų?

Kokie svarbiausi ivykiai, įstatymai, strateginiai dokumentai, organizacijos, finansavimo mechanizmai ar kiti veiksniai labiausiai paveikė (teigamai arba neigiamai) jūsų grupės raidą bei jūsų grupės poreikius?

|  |  |  |
| --- | --- | --- |
| **Įvykis ar veiksnys** | **Laikotarpis** | **Poveikis** (teigiamas/neigiamas, aprašykite keliais žodžiais ar vienu sakiniu) |
| **Privačios miškų nuosavybės atsiradimas ir perėjimas prie rinkos ekonomikos** | **Nuo 1991 metų iki šių dienų** | **Poveikis teigiamas:**   * **susiformavo privačių miškų sektorius ir miškų ūkio paslaugų rinka** * **atsirado prielaidos ekonomiškai efektyviam ir konkurencingam miškų ūkiui** * **atsirado privačių miškų pirkimas (konsolidavimas) investiciniais tikslais** |
| **Naujos miškų įstatyminės bazės suformavimas (pradedant Miškų įstatymu)** | **Nuo 1994 metų iki šių dienų** | **Poveikis nevienareikšmis, labiau teigiamas:**   * **sudarytos prielaidos tvarkingam ir tvariam miškų naudojimui, tvarkymui ir atkūrimui** * **išplėtota iki itin detalaus, tampančio pertekliniu, reglamentavimo - mažai sprendimo laisvės miško savininkui ar miškininkui** |
| **Nacionalinės miškų ūkio plėtros programos, strategijos ir kiti strateginiai dokumentai** | **Nuo 1994 metų iki šių dienų** | **Poveikis labiau teigiamas:**   * **sudarytos prielaidos kryptingai ir nuosekliai miškų ūkio raidai, miškų ūkio sektoriaus stabilumui** * **miškų ūkio sektorius traktuotas atsietai nuo mediena paremtos pramonės ar energetikos (neapimtas visas miškų sektorius)** |
| **Miškų ūkio ministerijos panaikinimas** | **1996 metai** | **Poveikis neigiamas:**   * **miškininkų įtakos (miškų) politikoje mažėjimas** |
| **Miškų klausimų perdavimas Aplinkos ministerijai** | **1998 metai** | **Poveikis nevienareikšmis:**   * **aplinkosauginio aspekto miškų politikoje didėjimas, atitinkamai – ūkinio aspekto reikšmės mažėjimas** |
| **Ekologinių aspektų miškų ūkyje stiprėjimas** | **Intensyviau nuo maždaug 2000 metų iki šių dienų** | **Poveikis nevienareikšmis, labiau teigiamas:**   * **nacionalinių saugomų teritorijų steigimas ir plėtra** * **naujų aplinkosauginių aspektų įvedimas miškų ūkyje (pvz., bioįvairovės medžiai) ir miškų (ūkio) sertifikavimo pradžia ir išplėtojimas** |
| **Integracija į ES, dalyvavimas tarptautinėse organizacijose ir procesuose** | **Nuo 2004 metų iki šių dienų** | **Poveikis teigiamas:**   * **miškų ūkio veiklos pokyčiai ir apribojimai dėl ES aplinkosauginių reikalavimų (pvz., Natura 2000 tinklas)** * **ES finansinė parama miškų plėtrai ir miškų ūkiui, gamtosaugai miškuose** * **darnaus miškų tvarkymo koncepcija (*Forest Europe* procesas)** |
| **Aktyvesnis visuomenės dalyvavimas miškų politikoje** | **Maždaug nuo 2015 metų iki šių dienų** | **Poveikis nevienareikšmis, labiau teigiamas:**   * **visuomenės grupių protestai prieš miškų kirtimus saugomose teritorijose – įtaka sprendimų priėmėjams ir reikalavimas pokyčiams** * **kintančių visuomenės poreikių miškams aiškus deklaravimas** |
| **Miškų urėdijų konsolidavimas į vieną įmonę** | **Nuo 2018 metų** | **Poveikis teigiamas (išankstinis vertinimas):**   * **prielaidos skaidresnei efektyvesnei standartizuotai veiklai, gerosios valdysenos praktikai** |

1. **Pratimas. Atsakydami į pateiktus klausimus, užpildykite sektorinės grupės dabartį ir ateitį įtakojančius veiksnius.**

Kokie Lietuvos, Europos Sąjungos teisės aktai, strateginiai dokumentai turi šiuo metu ir turės ateityje didžiausią įtaką jūsų sektorinės grupės interesams?

Kokios nacionalinės ir pasaulinės tendencijos: technologijų, finansų, verslo, rinkų, vartotojų ir gyventojų elgsenos, vertybių, kultūros ar kitos daro poveikį jūsų sektorinės grupės interesams ir veiklai bei skatina jūsų sektorinės grupės atstovus diegti pokyčius?

|  |  |
| --- | --- |
| **Dokumentai ar tendencijos** | **Poveikis** (teigiamas/neigiamas, aprašykite keliais žodžiais ar vienu sakiniu) |
| **Politikos pokytis – ES žaliasis kursas ir naujoji ES miškų strategija** | **Poveikis nevienareikšmis – iššūkiai ir galimybės miškų sektoriui:**   * **didėjantis miškų vaidmuo klimato kaitos švelninime: prielaidos intensyvesniam miškų plotų didėjimui, anglies kaupimui miškuose ir medienos produktuose** * **saugomų teritorijų plėtra ir griežtai saugomų miškų kiekio didinimas** * **žalioji statybų ir ekonomikos transformacija, bioekonomikos plėtra** * **papildomų miškelių urbanizuotose teritorijose kūrimas, rekreacinis naudojimas** * **galimybės didesniam visuomenės įsitraukimui į miškų politikos procesus** |
| **Pasaulinė biologinės įvairovės ir klimato kaitos krizė** | **Poveikis neigiamas – ekologinės miškų būklės (net saugomose teritorijose) suprastėjimas, reikalingas miškų ekosistemos atsparumo didinimas ir prisitaikymas, suderinant klimato kaitos ir biologinės įvairovės krizės sprendimus** |
| **Medienos naudojimo pokyčių ir poreikio didėjimo tendencija** | **Poveikis labiau teigiamas – galimybės miškų sektoriaus plėtrai:**   * **medienos poreikio didėjimas keičiant neatsinaujinančias medžiagas pramonėje ir statybose** * **inovatyvūs medienos produktai, medienos masė, mažiau stambių rąstų** * **biokuro poreikio augimas** |
| **Kaimo plėtros iššūkiai** | **Poveikis nevienareikšmis – miškų politikos priemonių, automatizacijos derinamas su kaimo ekonomika, regionų ekonomine plėtra, užimtumu regionuose** |
| **Pasikeitę visuomenės poreikiai ir vertybinis požiūris į mišką** | **Poveikis teigiamas – galimybės miškų sektoriui nemedieninės ekonomikos ir rekreacijos plėtojimui, besiformuojanti nauja rinka kitoms miško naudoms/ paslaugoms** |

1. **Pratimas. Atsakydami į pateiktą klausimą, keliais žodžiais ar vienu sakiniu suformuluokite ir įrašykite į langą savo sektorinės grupės esminį ilgalaikį poreikį ar poreikius, kuriuos turėtų atspindėti Nacionalinis miškų susitarimas. Siekite įvardinti tik pačius svarbiausius poreikius ir argumentuotai juos pagrįskite.**

**Išdėstykite poreikius prioritetine tvarka.**

Kokio esminio poreikio (poreikių) patenkinimas ilgalaikėje (kelių dešimtmečių) ateities perspektyvoje užtikrintų jūsų atstovaujamos sektorinės grupės gyvybingumą, darnoje su kitų grupių interesais?

|  |  |
| --- | --- |
| **POREIKIS (-IAI) išdėstyti prioritetine tvarka** | **Argumentuotas poreikio pagrindimas** |
| **Užtikrinti miškų išsaugojimą ir miškingumo didinimą** | **Miškų išsaugojimas ir miškingumo didinimas yra būtini su miškais susijusiems augantiems ir kintantiems visuomenės poreikiams tenkinti ateityje, taip pat prisidėti prie klimato kaitos iššūkių suvaldymo, bioįvairovės užtikrinimo, bioekonomikos vystymo ir visų kitų miško ekosisteminių paslaugų tenkinimo.** |
| **Surasti skirtingų ir kintančių interesų miškuose (poreikių miškams) tvarų balansą** | **Naujas tvarus balansas reikalingas geresniam ekonominių, ekologinių ir socialinių miškų sektoriaus darnaus vystymosi aspektų suderinimui, procesas gali būti kintantis, tačiau garantuojantis skaidrius ir adaptyvius ateities sprendimus.** |
| **Peržiūrėti miškų grupių sistemą** | **Dabartinė miškų grupių sistema deramai neatliepia klimato kaitos iššūkių, taip pat kintančių visuomenės poreikių miškams, riboja daugiafunkcinių miškų formavimą.** |
| **Vystyti glaudesnį dialogą su visuomene, plačiau įtraukti jos atstovus į sprendimų priėmimą, sudaryti prielaidas aktyvesniam bendruomenių dalyvavimui miškų politikoje** | **Dabartinis visuomenės atstovų įtraukimas į miškų politiką ir susijusius sprendimus nepakankamas, daug nepasitenkinimo dėl bendruomenių interesų ignoravimo.** |
| **Užtikrinti tarppartinį NMS pobūdį** | **Svarbu kuo didesnis NMS dokumento įpareigojamumas ir tvarumas, mažinantis politinio populizmo tikimybę ir didinantis sprendimų ilgalaikiškumą, nuoseklesnę miškų politiką ir teisėkūros stabilumą.** |
| **Užtikrinti ES ir tarptautinių įsipareigojimų, kuriuos Lietuva yra prisiėmusi, laikymąsi** | **Svarbu užtikrinti įsipareigojimų įvairiose politikos srityse (nuo klimato kaitos iki energetikos, bioįvairovės apsaugos ir t.t.) laikymąsi ir reikalavimų tarpusavio suderinamumą.** |
| **Apsispręsti dėl vienodų veiklos sąlygų sudarymo nepriklausomai nuo miškų nuosavybės formos** | **Turėtų būti rastas sprendimas, ar ir kokia apimtimi užtikrinama valstybės ir privačių subjektų (miško savininkų ir valdytojų) lygybė veikiant rinkos sąlygomis.** |
| **Palaipsniui atsisakyti teisinio ir administracinio reguliavimo, kuris nekuria pridėtinės vertės** | **Aktualu užtikrinti administracinės naštos subalansavimą bei perteklinio teisinio ir adiministracinio reguliavimo mažinimą. Kai teisinis reguliavimas nėra būtinas, o sukurtas ir veikia vien dėl nepasitikėjimo vienas kitu, situacija skatina susipriešinimą ir veiklos neefektyvumą.** |
| **Inicijuoti sprendimus dėl agromiškininkystės taikymo** | **Šiuo metu agromiškininkystė nėra įteisinta kaip žemės naudojimo forma, tačiau gali būti naudinga ir reikalinga siekiant padidinti žemės panaudojimo galimybes ir įvairovę, užtikrinti specifinių buveinių apsaugą ir formavimą, kraštovaizdžio įvairovę, gyvūnų migracijos koridorių formavimą, kartu suteikti papildomas veiklos galimybes kaimo vietovėse.** |
| **Sudaryti prielaidas plantacinės miškininkystės vystymui** | **Šiuo metu nėra apsispręsta dėl plantacinės miškininkystės/naujų plantacinių plotų vystymo galimybių Lietuvoje, nors papildomai įveisti plantaciniai miškai padėtų patenkinti augantį medienos poreikį, kartu nekenkiant bioįvairovės bei kitų miško funkcijų užtikrinimui įprastuose (neplantaciniuose) miškuose. Klimato kaita gali atverti naujas galimybes svetimžemių bet neinvazinių medžių rūšių auginimui.** |

**UŽDUOTIS Nr. 2. PASIŪLYMAI NMS PAMATINIO TIKSLO KRYPTYSE**

Ši užduotis susideda iš trijų pratimų, pradžioje jūs įvertinsite NMS pamatinio tikslo krypčių aktualumą, po to pateiksite pasiūlymus interesų balansui ar krypties įgyvendinimui.

1. **Pratimas. Atsakydami į pateiktą klausimą, pasirinkite NMS pamatinio tikslo kryptis (teiginius) ir užpildykite lentelę.**

Kokios NMS pamatinio tikslo kryptys (teiginiai) yra **aktualios** jūsų sektorinei grupei ir kodėl?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatiniosis tikslo** | **Įvertinkite aktualumą balais:**  **Labai svarbu – 3 Svarbu – 2 Iš dalies svarbu – 1** | **Poveikis jūsų sektorinei grupei** |
| *“Siekiant teisinio ir politinio stabilumo, nuoseklumo bei aiškumo ilgalaikėje perspektyvoje tobulinant su miškais susijusią nacionalinę teisės aktų sistemą ir formuojant nacionalinio lygmens strateginius dokumentus;”* | **3** | **Vertinant iš valstybinės miškų politikos perspektyvos visi išdėstyti NMS pamatinio tikslo teiginiai yra labai svarbūs ir reikšmingi, nes valstybės miškų politikos sektorinei grupei aktualūs viso miškų sektoriaus ir visi diskusijai keliami NMS klausimai. Be to, visi NMS pamatinio tikslo teiginiai išgryninti ir išdiskutuoti dar rengiant dokumentą.** |
| *“pripažįstant ir siekiant deramai atsižvelgti į su klimato kaita, biologinės įvairovės išsaugojimu, socialiniais ir ekonominiais pokyčiais susijusius iššūkius ir kintančius visuomenės bei miškų sektoriaus dalyvių poreikius šalies miškams, kartu tuo siekiant prisidėti prie valstybės ir jos piliečių gerovės kūrimo ir didinimo;”* | **3** |
| *„pripažįstant Europos už miškus atsakingų ministrų patvirtintus darnaus miškų tvarkymo principus ir siekiant tinkamai įgyvendinti su miškais susijusius tarptautinius Lietuvos įsipareigojimus ir Europos Sąjungos reikalavimus;“* | **3** |
| *„laikantis susiklausymo ir pagarbos vienas kitam, dabarties ir ateities visuomenės poreikiams, nuosavybei, gamtinei aplinkai, kultūros paveldui, kitoms materialinėms ir nematerialinėms vertybėms principų; užtikrinant interesų balanso atstovavimą, partnerystę ir plačią miškų sektoriaus dalyvių bei suinteresuotos visuomenės įtrauktį viso proceso metu;“* | **3** |
| *„siekiant kuo labiau mokslu, faktais ir ilgalaike patirtimi pagrįstų, tarpusavyje suderintų sprendimų, aiškiai įvardinant tokių sprendimų galimas socialines, ekonomines ir ekologines pasekmes;“* | **3** |
| **„susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant):“** | **3** |
| „ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms;“ | **3** |
| „miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą;“ | **3** |
| „biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą;“ | **3** |
| „rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą;“ | **3** |
| „darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą;“ | **3** |
| „ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;“ | **3** |
| „holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją;“ | **3** |
| „miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą;“ | **3** |
| „miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas.“ | **3** |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, kaip konkrečioje NMS pamatinio tikslo kryptyje galėtų būti pasiektas interesų balansas su kitomis sektorinėmis grupėmis.**

Ar jūsų pasirinktoje NMS pamatinio tikslo kryptyje gali kilti ar jau kyla interesų įtampa tarp skirtingų sektorinių grupių?

Kokia yra pagrindinė priežastis ar nesutarimas, dėl kurio kyla ši įtampa?

Kokie sprendimai, pokyčiai, veiksmai ar priemonės galėtų padėti siekti interesų balanso?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įtampos priežastis** | **Pasiūlymai interesų balansui** |
| *“Siekiant teisinio ir politinio stabilumo, nuoseklumo bei aiškumo ilgalaikėje perspektyvoje tobulinant su miškais susijusią nacionalinę teisės aktų sistemą ir formuojant nacionalinio lygmens strateginius dokumentus;”* | **Įtampa gali kilti dėl:**   * **neaiškumo, ar ir toliau bus judama link stipresnio reguliavimo** | * **Siekti išvengti perteklinio reguliavimo ir mažinti teisinių instrumentų dominavimą miškų politikoje, užtikrinti tolygesnį teisinių, informacinių ir ekonominių politikos instrumentų balansą** |
| **„susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant):“** | **-** | **-** |
| „ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms;“ | **Įtampa gali kilti dėl:**   * **skirtingai interpretuojamų naudų derinimo (skirtingų grupių norimas naudas vienu metu užtikrinti universaliai visuose miškuose neįmanoma)** * **laike kintančių poreikių derinimo** | * **Ieškoti naujo lankstaus instrumento ar mechanizmo, kuris plačiai įtraukiant visuomenės interesų grupes užtikrintų miško naudų balansą ilgalaikėje perspektyvoje, numatytų periodinę peržiūrą bei tvarumą** * **Išsaugoti/suformuoti strateginius Vyriausybės lygmens dokumentus, kurie užtikrintų miškų politikos sprendimų ilgalaikiškumą (pvz. viso miškų sektoriaus strategija)** |
| „miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą;“ | **Įtampa gali kilti dėl:**   * **reikalingų pokyčių įprastose miškininkystės praktikose** * **anglies kaupimo koncepcijos (medyne ar ilgaamžiuose medienos produktuose)** * **medienos panaudojimo kurui** | * **Stiprinti miškų mokslinius tyrimus klimato kaitos klausimais, siekti daugiau mokslinių tyrimų rezultatais paremtų miškų politikos sprendimų** * **Intensyvinti miškų įveisimą (miškingumo didinimą), analizuoti agromiškininkystės taikymo, taip pat plantacinės miškininkystės plėtros galimybes** * **Didinti miško ekosistemų atsparumą, išsaugoti vertingiausius miškus** |
| „biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą;“ | **Įtampa gali kilti dėl:**   * **lygiagrečiai augančio medienos poreikio (statybai, baldams ir t.t.)** * **saugomų teritorijų plotų dydžio ir išsidėstymo (daug mažų plotų ar vientisi dideli)** * **saugojimo/naudojimo santykio ir intensyvumo** * **santykio tarp ekonomikos žalinimo (reikalauja augančio atsinaujinančių išteklių naudojimo) ir bioįvairovės apsaugos** | * **Diegti gamtai artimą miškininkystę saugomose teritorijose, leidžiančią ekosistemas naudoti išlaikant jų vertę ir įgyvendinant bioįvairovės apsaugos reikalavimus** * **Įvesti aiškias kompensavimo schemas už papildomus ūkinės veiklos apribojimus miškuose** * **Peržiūrėti miškų grupių sistemą ir veiklos apribojimus atskirose miškų grupėse, atsižvelgiant į kintančius visuomenės poreikius ir klimato kaitos bei kitus iššūkius miškams** * **Darnaus miškų tvarkymo rėmuose intensyvinti miškų naudojimą tose teritorijose, kurios nėra traktuotinos kaip saugomos** |
| „rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą;“ | **Įtampa gali kilti dėl:**   * **rekreacinio naudojimo ir gamtinių vertybių apsaugos (tie miškai, kurie suvokiami kaip rekreaciniai nebūtinai sutampa su vertingiausiais bioįvairovės atžvilgiu)** * **lygiagrečiai augančio medienos poreikio (statybai, baldams ir t.t.)** * **saugomų teritorijų plotų dydžio ir išsidėstymo (daug mažų plotų ar vientisi dideli)** * **santykio tarp ekonomikos žalinimo (reikalauja augančio atsinaujinančių išteklių naudojimo) ir bioįvairovės apsaugos** | * **Surasti ir pradėti taikyti miestų/rekreaciniams miškams tinkamesnes miškininkystės priemones** * **Skatinti sudaryti sutartis tarp bendruomenių ir miškų savininkų dėl miškų (ne)naudojimo** * **Plačiau įtraukti visuomenę į miškotvarkos projektų rengimą ir sprendimų priėmimą, ypač rekreaciniuose miškuose** * **Peržiūrėti miškų grupių sistemą ir veiklos apribojimus atskirose miškų grupėse, atsižvelgiant į kintančius visuomenės poreikius ir klimato kaitos bei kitus iššūkius miškams** |
| „darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą;“ | **Įtampa gali kilti dėl:**   * **miškininkystės tradicijų ir naujovių balansavimo (tęsti seną ar diegti naują, konservatyviąją ar liberaliąją miškininkystę)** * **medžioklės (skirtingi gyvūnų teisių aktyvistų, medžiotojų ir miško augintojų požiūriai į laukinės gyvūnijos populiacijos reguliavimo poreikį)** | * **Peržiūrėti miškų grupių sistemą ir veiklos apribojimus atskirose miškų grupėse, atsižvelgiant į kintančius visuomenės poreikius ir klimato kaitos bei kitus iššūkius miškams** * **Analizuoti agromiškininkystės ir plantacinės miškininkystės galimybes** * **Diegti gamtai artimą miškininkystę saugomose teritorijose, leidžiančią ekosistemas naudoti išlaikant jų vertę ir įgyvendinant bioįvairovės apsaugos reikalavimus** * **Subalansuoti politikos instrumentų taikymą, mažinant teisinio reguliavimo dominavimą, kas leistų taikyti įvairesnes, nestandartines miškininkystės priemones** * **Vykdyti aktyvesnę komunikaciją ir visuomenės švietimą dėl laukinių gyvūnų populiacijų valdymo ir jo ypatumų** |
| „ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;“ | **Įtampa gali kilti dėl:**   * **kompensavimui už veiklos apribojimus reikalingų lėšų šaltinių** * **„pridėtinės vertės” sampratos vertinant veiklos apribojimus** | * **Peržiūrėti miškų ūkio ekonominio reguliavimo sistemą, skatinant veiklos miškuose diversifikavimą, kitas nei mediena miško ekosistemines paslaugas** * **Skatinti miško savininkų sąmoningumą, savanorišką ūkinės veiklos vykdymo atsisakymą, kai tai būtina gamtinėms vertybėms išsaugoti** * **Įvesti aiškias kompensavimo schemas už papildomus ūkinės veiklos apribojimus miškuose** |
| „holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją;“ | **Įtampa gali kilti dėl:**   * **rinkos žaidėjų skirtingų poreikių** * **koordinuojančio institucinio mechanizmo stokos (skirtingos ministerijos)** * **konkurencijos tarp medienos pramonės ir biomasės energetikos sektorių** * **lygiagrečiai augančio medienos poreikio (statybai, baldams ir t.t.)** * **santykio tarp ekonomikos žalinimo (reikalauja augančio atsinaujinančių išteklių naudojimo) ir bioįvairovės apsaugos** | * **Kurti viso miškų sektoriaus (apimant miškų ūkį, medienos pramonę, biomasės energetiką ir kitas miškų sektoriaus sritis) strategiją, paskirti už jos įgyvendinimą atsakingą instituciją** * **Darnaus miškų tvarkymo rėmuose intensyvinti miškų naudojimą tose teritorijose, kurios nėra traktuotinos kaip saugomos** * **Peržiūrėti miškų grupių sistemą ir veiklos apribojimus atskirose miškų grupėse, atsižvelgiant į kintančius visuomenės poreikius ir klimato kaitos bei kitus iššūkius miškams** * **Skatinti kaskadinį medienos naudojimą (didesnę vertę turintiems produktams kurti), aktyviau panaudoti antrinę medieną (ne į krosnį, o į fabriką), užtikrinant žiediškumą ir išteklių tausojimą** * **Įtraukti rezervuotus miškus į ūkinę veiklą, užbaigti žemės (miškų) restitucijos procesą** |
| „miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą;“ | **Įtampa gali kilti dėl:**   * **institucijų atsakomybių susidūrimo (viena ministerija atsakinga už mokslo produktą, kita – už jo taikymą)** * **skirtingų sričių mokslininkų perspektyvų ir išvadų suderinimo (pvz., gamtosauga prieš išteklių naudojimą)** | * **Didinti programinį, ilgalaikį taikomosios miškų mokslo srities finansavimą, įtraukiant Valstybinių miškų urėdiją ir skatinant privataus sektoriaus finansinį indėlį** * **Konsultavimą miškų klausimais labiau sieti su miškų mokslinių tyrimų rezultatais bei miškininkystės ir miškų produktų gamybos praktikomis (pvz., kaip AKIS žemės ūkyje)** |
| „miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas.“ | **Įtampa gali kilti dėl:**   * **valstybės nepasiruošimo įgyvendinti tikslą (lėšų, pastangų specialistų pritraukimui, kt.)** * **esamų darbuotojų asmeninių poreikių ir ilgalaikio Valstybinių miškų urėdijos veiklos efektyvumo užtikrinimo** | * **Įvertinti kiekybinį ir kokybinį miškų specialistų poreikį** * **Apsibrėžti šiuolaikines miškininko profesijos kompetencijas, peržiūrėti studijų programas, dėstymo metodus ir išteklius, kad augtų studijų kokybė ir patrauklumas** * **Steigti tikslines stipendijas, kurios skatintų studijuoti miškų mokslus** |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, dėl kitų, jūsų sektorinei grupei aktualių NMS pamatinio tikslų krypčių.**

*Pirmame pratime nustatėte, jūsų sektorinei grupei aktualias NMS pamatinio tikslų kryptis, antrame pratime išnagrinėjote tas kryptis, kuriose kyla interesų įtampa, trečiame pratime pateikite pasiūlymus toms kryptims, kurios yra aktualios, tačiau nekelia interesų įtampos, t.y. – likusios aktualios kryptys.*

Kokios jūsų pasirinktos NMS pamatinio tikslo kryptys nekelia interesų įtampos?

Kokius sprendimus, pokyčius, veiksmus ar priemones pasitelkiant, šios NMS pamatinio tikslo kryptys galėtų būti įgyvendintos, kad jūsų sektorinės grupės poreikiai būtų atliepti?

|  |  |
| --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Pasiūlymai** |
| *“pripažįstant ir siekiant deramai atsižvelgti į su klimato kaita, biologinės įvairovės išsaugojimu, socialiniais ir ekonominiais pokyčiais susijusius iššūkius ir kintančius visuomenės bei miškų sektoriaus dalyvių poreikius šalies miškams, kartu tuo siekiant prisidėti prie valstybės ir jos piliečių gerovės kūrimo ir didinimo;”* | **Šie NMS pamatinio tikslo teiginiai vertinami kaip kontekstiniai ir jiems atskiri pasiūlymai neformuluojami. Pasiūlymai pateikti prie įtampas keliančių NMS pamatinio tikslo teiginių (žr. aukščiau esantį antrą pratimą) padengia/apima ir šių teiginių įgyvendinimui reikalingas/tinkamas priemones ar veiksmus.** |
| *„pripažįstant Europos už miškus atsakingų ministrų patvirtintus darnaus miškų tvarkymo principus ir siekiant tinkamai įgyvendinti su miškais susijusius tarptautinius Lietuvos įsipareigojimus ir Europos Sąjungos reikalavimus;“* |
| *„laikantis susiklausymo ir pagarbos vienas kitam, dabarties ir ateities visuomenės poreikiams, nuosavybei, gamtinei aplinkai, kultūros paveldui, kitoms materialinėms ir nematerialinėms vertybėms principų; užtikrinant interesų balanso atstovavimą, partnerystę ir plačią miškų sektoriaus dalyvių bei suinteresuotos visuomenės įtrauktį viso proceso metu;“* |
| *„siekiant kuo labiau mokslu, faktais ir ilgalaike patirtimi pagrįstų, tarpusavyje suderintų sprendimų, aiškiai įvardinant tokių sprendimų galimas socialines, ekonomines ir ekologines pasekmes;“* |

**UŽDUOTIS Nr. 3. NACIONALINĖ MIŠKŲ VIZIJĄ**

**Šios užduoties rezultatą jūsų sektorinės grupės atstovai turės pristatyti nacionalinės miškų vizijos bendrame forume.**

* *Bendrame forume visų sektorinių grupių vizijos bus apjungiamos ir integruojamos į vieną nacionalinę miškų viziją.*
* *Sektorinių grupių vizijos bus naudojamos kaip kontekstinė informacija.*

**Peržiūrėję ankstesnių dviejų užduočių rezultatus aptarkite, kokią matytumėte trokštamą nacionalinę miškų viziją, kurioje atliepiami jūsų sektorinės grupės poreikiai, ir kartu sukuriamas balansas dabartinių interesų įtampų srityse. Viziją suformuluokite ilgalaikėje – t.y. kelių dešimtečių ateities perspektyvoje.**

**Vizijai formuluoti galite pasitelkti šiuos pagalbinius klausimus:**

Kokiose srityse turėtų įvykti esminiai pokyčiai ir kokie?

Kaip turėtų pasikeisti šalies miškai ir miškai ir miškų sektorius, kad joje neliktų dabartinių konfliktų ir ribojimų?

Koks esminis proveržis leistų subalansuoti visus interesus ir užtikrintų miškų tęstinumą ateities kartoms?

Kaip Lietuvos miškai ir miškų sektorius turėtų keistis ar evoliucionuoti, kad atlieptų esmines ES ir pasaulio tendencijas?

**Suformuluokite viziją tekstu - vienu ar keliais (daugiausia 5) sakiniais.**

|  |
| --- |
| **Siekiant kuo didesnio miškų vaidmens klimato kaitos švelninime, biologinės įvairovės išsaugojime, bioekonomikoje, regionų plėtroje ir kasdieniame piliečių gyvenime, išsaugotos ir formuojamos tvarios miško ekosistemos, Lietuvos miškingumas padidintas iki 40 proc.**  **Ilgalaikė miškų politika nuosekliai formuojama remiantis viso miškų sektoriaus dialogu, susiklausymu ir pagarba vieno kitam, taip pat nuolat atnaujinamais strateginiais dokumentais, efektyviai įtraukiant interesų grupes.**  **Miškų politika įgyvendinama remiantis teisinių, ekonominių ir informacinių politikos instrumentų darna, vengiant kažkurio atskiro instrumento dominavimo, atsižvelgiant į valstybinių ir privačių miškų ūkio ypatumus, adekvačiai kompensuojant miško valdų savininkams už ženklius veiklos apribojimus.**  **Lietuvos miškai tvarkomi siekiant optimalaus balanso tarp visų interesų, remiantis svarbiausių miško teikiamų ekosisteminių paslaugų išgryninimu, taip kad didelės gamtosauginės vertės miškai kuo daugiau pasitarnautų ten esančių vertybių apsaugai, rekreaciniai miškai – visuomenės socialiniams poreikiams, o ūkiniai miškai – šalies ūkiui.** |

**Formuluodami viziją galite (neprivalote) pasitelkti konkrečius vertinimo parametrus, kaip pvz.:**

1) kokio šalies miškingumo (procentais nuo šalies sausumos ploto) iki 2050 metų pageidautų siekti SG; /šiuo metu yra XX%/

2) kiek saugomų miškų – kuriose ribojama miško ūkinė veikla, (proc. nuo šalies bendro miškų ploto) iki 2050 metų pageidautų siekti SG; (I, IIA, IIB, ir III grupės miškai) /šiuo metu yra XX%/

3) griežto saugojimo režimo miškų kiekio saugomose teritorijose (proc. nuo saugomose teritorijose esančių miškų ploto), iki 2050 metų pageidautų/toleruotų SG; (I ir IIA grupės miškai) /šiuo metu yra XX%/

4) kiek ūkinių miškų ploto skirtų produkuoti žaliavinę medieną (proc. nuo šalies bendro miškų ploto) iki 2050 metų pageidautu/toleruotų SG; (IVA ir IVB grupės miškai) /šiuo metu yra XX%/

5) kokio priaugančios medienos kiekis, kaip žaliavinė mediena gali būti išimama medienos pramonės reikmėms (proc. nuo kasmet IV grupės miškuose sukaupiamo medienos tūrio) iki 2050 metų pageidautu/toleruotų SG; /šiuo metu yra XX%/

**PASIRENGIMAS NACIONALINĖS MIŠKŲ VIZIJOS BENDRAJAM FORUMUI**

Artėjant Nacionalinės miškų vizijos bendrojo forumo renginiui jūs gausite informaciją apie tai, kiek kiekviena sektorinė grupė galės deleguoti narių. Visoms sektorinėms grupėms bus suteiktos vienodos teisės dalyvauti. Taip pat bus pateikta detali renginio darbotvarkė.

Pasirengdami Nacionalinės miškų vizijos bendrajam forumui:

1. Nuspręskite, kas atstovaus jūsų sektorinę grupę bendrame forume.
2. Nuspręskite, kas iš jūsų sektorinės grupės narių pristatys siūlomą Nacionalinę miškų viziją bendrame forume.
3. Parenkite, trumpą (3-5 skaidrių) prezentaciją. Pristatymo trukmė - 5 min. Pristatyme apžvelkite savo sektorinę grupę bei jos ilgalaikį poreikį (-ius), pristatykite siūlomą viziją ir jos pagrindimą.

Nacionalinės miškų vizijos bendrojo forumo darbotvarkės veiklos:

* Įvadinis pranešimas
* Sektorinių grupių pristatymai
* Darbas mišriose grupėse, sudarytose iš skirtingų sektorinių grupių atstovų, pateikiant jungtinius Nacionalinės miškų vizijos pasiūlymus
* Nacionalinės miškų vizijos pasirinkimas apjungimo ir reitingavimo ar kitais metodais.

**UŽPILDĘ ŠIĄ DARBO KNYGĄ ATSIŲSKITE NMS TECHNINEI GRUPEI EL.P. ADRESU** [**anzela.valaine@am.lt**](mailto:anzela.valaine@am.lt) **iki 2021 m. rugsėjo 13 d. 12 val.**